Diari Oficial de la Generalitat Valenciana


Sumari del DOGV 6651, del 15-11-2011 (2011/11681)

ACORD d'11 de novembre de 2011, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Las Tiesas, SL, consistent en una actuació integral per a la instal·lació d'una nau per a emmagatzemament de matèries primeres per a la realització de pisos de formigó i aparcament amb taller de vehicles de la mateixa empresa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11691


Data del document
:   11-11-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Descriptors 

:   * Villena
    * pla d'urbanisme

ACORD d'11 de novembre de 2011, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Las Tiesas, SL, consistent en una actuació integral per a la instal·lació d'una nau per a emmagatzemament de matèries primeres per a la realització de pisos de formigó i aparcament amb taller de vehicles de la mateixa empresa. [2011/11320]  
El Consell, en la reunió del dia 11 de novembre de 2011, va adoptar l'acord següent:  
Vist l'expedient promogut per la mercantil Las Tiesas, SL, per a la instal·lació d'una nau per a emmagatzemament de matèries primeres per a la realització de pisos de formigó i aparcament amb taller de vehicles de la pròpia empresa a la partida de La Puentecilla, parcel·la 122 del polígon 16, al municipi de Villena, i de conformitat amb els següents  
  
Antecedents de fet  
  
Primer   
Amb data 30 d'agost de 2000, Francisco Amorós Revert, en representació de la mercantil Las Tiesas, SL, va sol·licitar l'obtenció de declaració d'interés comunitari pel procediment extraordinari previst en l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a l'atribució i definició d'ús i aprofitament d'activitats terciàries i industrials d'especial importància.  
  
Requerit el promotor a fi que completara o esmenara determinats aspectes, va presentar documentació complementària en dates 16 de març de 2001 i 15 de juliol de 2004.  
  
Segon  
Segons s'indica en la documentació presentada, la mercantil Las Tiesas, SL, té unes instal·lacions en dos emplaçaments del nucli urbà de Villena, sense possibilitat d'ampliació. L'activitat de l'empresa consisteix en la realització d'activitats de construcció, fonamentalment moviments de terra i formigonades in situ. Es pretén traslladar les instal·lacions existents i executar unes instal·lacions suficients per al desenvolupament de l'empresa.  
La superfície de la parcel·la 122 del polígon 16 és de 117.840 m², dels quals es preveu vincular a l'activitat una superfície de 88.508,85 m².   
Les edificacions que es pretén executar-hi són les següents:  
1. Una nau per a l'emmagatzemament de matèries primeres destinades a la realització de pisos de formigó (àrids ja triturats, ciments, coles especials i maquinària, que han d'estar ubicats a l'interior de naus magatzem perquè es conserven). La superfície és de 4.400 m².  
2. Una nau destinada a l'estacionament de la maquinària, que s'utilitza en l'activitat industrial de col·locació de formigó in situ, com també la maquinària necessària per al moviment de terres. La superfície és de 7.200 m².  
3. Unes oficines de 500 m².   
A més d'aquestes edificacions, es preveu un espai a l'aire lliure per a l'emmagatzemament d'àrids i maquinària que poden estar a l'aire lliure, de 20.000 m², i una superfície destinada a vials privats de 17.280,11 m². Es preveu igualment la cessió a l'Ajuntament d'una parcel·la de 6.172,50 m².  
D'altra banda, es preveu la cessió a l'ajuntament dels sòls dotacionals següents: 15.075,10 m² corresponents al camí d'accés a l'activitat des de la rotonda existent en el polígon El Rubial; 1.386,85 m² corresponents a un camí ecològic assenyalat en el pla general i situat al sud de l'actuació; i 10.321,79 m² destinats a zones verdes. El que fa un total de sòl dotacional de 26.783,74 m².  
  
Tercer   
La solució dels serveis urbanístics descrita en la memòria de l'actuació presentada resulta ser la següent:  
  
  
  
  
\* \* \* \* \* \* \* \* \*  
1. Abastiment d'aigua potable: s'efectua des de la xarxa general que dóna servei a la pedania de Las Virtudes. Es ret compte, així mateix, que s'han aportat certificats de les companyies subministradores d'aigua i electricitat.  
2. Energia elèctrica: se subministra des d'una línia de tensió mitjana existent a les proximitats de la rotonda.   
3. Recollida de rebutjos sòlids: la realitzarà el servei municipal i els abocaments de sanejament es tractaran en depuradora de manera que l'aigua siga reutilitzada per al reg de zones verdes.  
4. Accés rodat: s'efectuarà a través d'un camí de nova construcció, d'uns 940 metres, que travessa la finca cadastral i connecta amb la rotonda existent al polígon industrial El Rubial.  
  
Quart   
Consta en la documentació aportada l'escriptura pública autoritzada en data 15 de gener de 2001 pel notari de Villena Enrique Sacristán Crisanti, amb el número 88 del seu protocol, per la qual es modifica al seu torn la descripció continguda de les finques relacionades en l'escriptura pública autoritzada pel mateix notari en data 29 de desembre de 2000, amb el número 2367 del seu protocol. La finca està inscrita en el Registre de la Propietat de Villena, tom 1192, llibre 672, foli 139, finca 9815N.  
En l'esmentat document públic apareix com a propietari de les finques la mercantil Las Tiesas, SL; la parcel·la on es pretén situar la instal·lació disposa d'una superfície de 117.840 m², que es correspon a la parcel·la cadastral 122 del polígon 16.  
  
Cinqué   
La relació entre els paràmetres del projecte i els permesos per la normativa urbanística municipal resulta ser la següent:  
Planejament: pla general aprovat definitivament en data 16 d'octubre de 1992.  
Classificació: sòl no urbanitzable comú. Règim jurídic contingut en l'article 2.2 de les normes urbanístiques:  
  
  
  
Per tot això, cal concloure que l'actuació proposada és compatible amb la normativa urbanística aplicable.  
  
Sisé   
Durant la tramitació de l'expedient han sigut emesos els informes següents:  
1r. Ajuntament de Villena: consten en l'expedient tramitat l'emissió de dos informes municipals:  
- El primer, adoptat en data 21 de desembre de 2001 per la Comissió de Govern, amb el tenor literal següent:  
«1. De les característiques de l'activitat sol·licitada es desprén que en el sòl urbà industrial actualment existent al terme municipal de Villena no hi ha parcel·les disponibles d'aquestes dimensions. Quant al sòl urbanitzable, hi ha un sector limítrof amb la factoria Forte a l'autovia, sense desenvolupar.  
2. Quant a la idoneïtat de l'emplaçament escollit, cap ací considerar que en situar-se en les proximitats del polígon industrial El Rubial, ubicant l'accés des de la carretera de Yecla, aquesta concentració industrial (als voltants es troben també les instal·lacions de Textiles Athenea) no hi ha dubte que resulta molt millor per al terme municipal que la situació d'indústries disperses pel municipi.  
  
3. Pel que fa als serveis, es farà necessari requerir informe al respecte de les companyies subministradores a fi que facen constar la possibilitat de connexió sense sobrecàrrega de les existents. Quant a la circulació, és innegable que la situació d'una indústria d'aquestes dimensions augmentarà el trànsit als voltants; no obstant això, cal considerar que la Conselleria d'Obres Públiques, Urbanisme i Transports ha iniciat ja la millora de la connexió de la carretera de Yecla amb l'autovia d'Alacant, la qual cosa sens dubte afavorirà en gran manera la interconnexió amb la comarca i farà més fluid el trànsit provinent de l'àrea industrial.  
  
4. Ha de fer-se constar, així mateix, que l'Ajuntament en Ple, el 3 de febrer de 2000, va adoptar un acord pel qual s'emetia informe favorable a la sol·licitud de Las Tiesas, SL, subjecte a les consideracions següents: "l'activitat que s'hi ha de realitzar seria d'emmagatzemament de materials i aparcament de vehicles, i s'hi exclou la possibilitat d'una indústria de formigó prefabricat i trituració d'àrids. (...)"  
S'indica, així mateix, que s'han aportat certificats de les companyies subministradores d'aigua i electricitat».  
  
- El segon informe, emés per la Junta de Govern Local, en sessió del dia 18 d'octubre de 2004, conclou:  
«Es ret compte de l'informe emés per l'arquitecte municipal en relació amb el requeriment de la Conselleria de Territori i Habitatge, la proposta motivada respecte del compliment dels deures, cessions i obligacions que la declaració d'interés comunitari pel procediment extraordinari comporta per a l'expedient DIC-00/1243 Villena, per a activitat industrial, promoguda per Las Tiesas, SL., en el qual es fa constar el següent:  
"1. (...)  
2. En el cas que ens ocupa, sobre una superfície total de 85.145,39 m² es destinen a sòl dotacional 23.420,28 m², els quals superen el 40 per cent exigible per l'article 14 de l'annex del Reglament de Planejament de la Comunitat Valenciana, com també el 10% exigible de zones verdes (en el polígon es reserva 10.321,79 m² a zona verda).  
D'altra banda, es planteja una cessió de 6.172,50 m² sobre un total d'ús privatiu de 61.725,11 m², xifra que constitueix el 10% d'aquest. (...)».  
2n. Conselleria d'Infraestructures i Transport, Direcció General d'Obres Públiques, Divisió de Carreteres: informe emés en data 28 de setembre de 2004 amb un caràcter favorable a l'actuació projectada, assumint el compromís del sol·licitant «executar a costa seua un vial de 6 metres d'amplària mínima des de la parcel·la fins a la connexió amb la glorieta del polígon El Rubial».  
3r. Diputació Provincial d'Alacant, Àrea d'Infraestructures, Departament d'Obres Públiques: informe emés en data 21 de gener de 2005, amb el següent tenor literal:  
«1. Aquesta DIC afecta la carretera, de titularitat d'aquesta Diputació d'Alacant, CV-813 Villena a la CV-836 al Pinós, aproximadament entre els PK 1+450 al PK 1+550.  
2. En l'actualitat no hi ha pla o projecte d'ampliació, millora, variant o semblant previst en aquest tram de carretera.  
3. Segons la documentació presentada, es desprén que és respectada la zona de protecció de la CV-813, segons el que preveu la vigent Llei de Carreteres de la Comunitat Valenciana.  
4. L'accés al sòl industrial desenvolupat es realitzarà directament des de la carretera CV-81 Villena a Yecla, no permetent-se la realització d'accés directe i immediat a la CV-813.  
5. Qualsevol instal·lació de serveis, aigua potable, telefonia, línies elèctriques, enllumenat o altres actuacions que afecten la via provincial o la seua zona de protecció, com també les mateixes obres d'accés, serà motiu de petició per a l'autorització expressa en el seu moment».  
4t. Conselleria d'Indústria, Comerç i Turisme, Servei Territorial d'Indústria: informe emés en data 8 de maig de 2006 manifestant: «(...) Concretant allò que s'ha exposat, es pot dir que el sòl és adequat per a emplaçar l'activitat que ens tracta, ja que en el municipi de Villena no hi ha sòl urbà d'ús industrial on poder ubicar aquestes instal·lacions, i en els municipis limítrofs, en els quals hi ha aquest tipus de sòl, es fa impossible la implantació d'aquestes instal·lacions per disposar de xicotetes parcel·les». Per tot això, s'estima que «l'informe ha de tenir caràcter favorable, sense perjudici de la intervenció que haja de correspondre a obres d'organismes de l'administració en funció de la normativa sectorial que els afecte».  
5é. Ministeri de Medi Ambient, Confederació Hidrogràfica del Xúquer: informe emés en data 4 d'octubre de 2007 sobre els aspectes següents:  
a) Afecció al domini públic hidràulic i incidència en el règim de corrents. Sobre aquest aspecte, es conclou que «de l'anàlisi de l'àmbit d'actuació es dedueix que no resulta afectat cap llit públic». No obstant això, es detallen les consideracions següents: «El document de declaració d'interés comunitari preveu les solucions següents per al tractament d'aigua residual i el posterior aprofitament:  
  
- Els abocaments es realitzaran a la xarxa de sanejament prevista, per al posterior tractament en depuradora, i queden prohibits els abocaments a pous cecs.  
- Els efluents es reutilitzaran posteriorment per a reg de les zones verdes previstes.  
- Els sobrants i excessos del reg s'abocaran a la séquia del Rey.  
  
A aquest respecte, es fan les consideracions següents:  
- L'abocament d'aigües residuals requereix autorització administrativa prèvia de l'organisme de conca competent (article 100 del Text Refós de la Llei d'Aigües).  
- El procediment que s'ha de seguir per a disposar dels efluents d'EDAR necessaris és el següent: en primer lloc, s'ha de disposar de l'autorització per a abocament de l'efluent de la depuradora; posteriorment, s'ha de tramitar l'autorització o concessió per a l'aprofitament d'aquest efluent segons siguen les circumstàncies:  
· Si el titular de l'autorització d'abocament i el sol·licitant de la reutilització coincideixen, únicament serà necessari sol·licitar l'autorització d'ús, tenint en compte la qualitat exigida a l'efluent perquè siga apte per a l'ús de reg.  
· Si pel contrari, el sol·licitant de la reutilització és diferent del titular de l'autorització d'abocament, ha de sol·licitar-se la concessió per a aprofitament de l'efluent.  
- Es recorda que, prèviament a l'actuació, s'ha d'obtenir autorització administrativa per a l'abocament d'aigües pluvials a llits públics (article 9 del Reglament de Domini Públic Hidràulic, RD 849/1986)».  
  
b) Disponibilitat de recursos hídrics. Al respecte s'informa que «l'actuació no comporta increment en el consum d'aigua, per la qual cosa no és procedent pronunciar-se al respecte».  
Per tot això, emet informe favorable a la declaració d'interés comunitari tramitada.  
6é. Conselleria de Medi Ambient, Aigua, Urbanisme i Habitatge, Direcció General de Gestió del Medi Natural: declaració d'impacte ambiental emesa en data 9 de juny de 2006 (DOCV 5748, de 23 d'abril de 2008), per raó de la qual s'estima acceptable el projecte a l'efecte ambiental, supeditant-ne l'execució als condicionants següents:  
  
«1. En compliment de l'article 11 de la Llei 4/1998, d'11 de juny, de la Generalitat, del Patrimoni Cultural Valencià, i especialment davant de l'absència d'informació que justifique o no la possible presència de restes arqueològiques en l'entorn de l'actuació, ha d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també aquesta declaració d'impacte ambiental.  
  
2. S'ha d'atendre a les limitacions dels usos del sòl i activitats a les zones contigües a les carreteres CV-813, com també a la servitud, afecció i línia de limitació a l'edificació, que s'estableixen en la Llei 6/1991, de 27 de març, de la Generalitat, de Carreteres de la Comunitat Valenciana.  
3. S'ha de presentar l'informe favorable dels Serveis Territorials de Medi Ambient d'Alacant de la Conselleria de Territori i Habitatge relatiu al tractament del camí ramader assegador del Camino de San Bartolomé i de la Via Augusta Camino de las Virtudes, afectades per l'actuació.  
Aquelles consideracions que es desprenguen d'aquest informe seran considerades com a pròpies d'aquesta declaració.  
En el cas que aquest informe resulte desfavorable, així haurà d'entendre's també aquesta declaració d'impacte ambiental.  
  
4. S'optarà per la reutilització de la terra vegetal retirada amb motiu dels moviments de terra realitzats, bé en la zona verda del nou dotacional, bé per a altres usos externs al projecte. S'han de definir el lloc i les condicions d'aquesta, a fi de garantir que la terra no perda les condicions d'humitat i les característiques edàfiques.  
  
5. Tots els residus generats durant el funcionament i el manteniment de l'activitat, amb independència de la seua naturalesa, han de ser adequadament emmagatzemats, etiquetats i entregats a un gestor autoritzat, segons la Llei 10/2000, de 12 de desembre, de Residus.  
6. El promotor ha de resoldre el sanejament i la depuració generats per l'actuació. S'ha de disposar de la preceptiva autorització d'abocament d'aigües residuals a l'autoritat municipal o, si és el cas, a l'entitat de sanejament. Les aigües residuals abocades han de complir els paràmetres establits. A fi de comprovar el compliment d'aquests paràmetres, s'haurà de realitzar, almenys, una analítica anual de les aigües abocades.  
7. Per a l'emmagatzemament de residus líquids, o que per l'alt contingut líquid puguen generar abocaments, cal disposar de cubetes o sistemes de recollida que garantisquen el confinament dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major de les dues quantitats). Les cubetes i els sistemes de recollida de vessaments han de ser individuals per a cada tipus de residus la mescla dels quals, en cas de vessament, comporte un augment de la perillositat o en dificulte la gestió.  
8. L'emmagatzemament i el trasbals de combustibles es durà a terme a través d'unitats i equips normalitzats per a aquesta comesa.  
9. Ha de disposar, per a la zona d'emmagatzemament i reparació de vehicles i maquinàries, d'arquetes i sistemes de recollida de residus, els quals han de ser cecs i estar impermeabilitzats. El residu retingut en les arquetes ha de ser recollit i emmagatzemat fins a la recollida periòdica pel gestor autoritzat. La neteja de la solera de la nau s'efectuarà mitjançant una agranada humida, no mai per aplicació d'aigua abundant.  
10. S'hi ha de disposar de l'adequada quantitat d'absorbent no inflamable per a resoldre els possibles vessaments accidentals produïts durant el trasbals de residus líquids, etc. L'absorbent contaminat s'ha de gestionar segons la naturalesa del vessament.  
11. L'empresa elaborarà un pla de vigilància ambiental que contindrà els aspectes següents:  
- Mantenir l'estat impermeable del paviment de la parcel·la.  
- Controlar el material rebut davant de la possibilitat de trobar-se residus perillosos i donar-los la gestió adequada mitjançant empreses autoritzades; igualment s'han de gestionar aquells residus perillosos que l'activitat genere.   
- Seguiment i control dels efluents i fangs de les arquetes, realitzant la gestió d'eliminació adequada en funció de la caracterització d'aquests residus.  
- S'hi han de realitzar les tasques de jardineria pertinents (regs, aplicació d'adobs, substitució dels exemplars secs...) per a mantenir en bon estat la zona enjardinada proposta.  
12. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, han de ser immediatament comunicats a la Conselleria de Territori i Habitatge, Direcció General de Gestió del Medi Natural, la qual establirà si convé l'aplicació de noves mesures correctores".  
  
7é. Conselleria de Medi Ambient, Aigua, Urbanisme i Habitatge, Servei Territorial de Medi Ambient d'Alacant: informe emés en data 21 de juny de 2010, en el qual s'assenyala el següent:  
«Les instal·lacions que es pretenen realitzar s'ubiquen a la parcel·la cadastral núm. 122 del polígon 16 del municipi de Villena, parcel·la que té una superfície cadastral d'aproximadament 14 ha, de les quals 8,5 ha seran les destinades a les actuacions previstes que s'inclouen en la documentació que s'aporta.  
Es comprova que aquesta parcel·la és limítrofa en l'extrem sud-oest amb el camí ramader assegador Real de Almansa al Collado de Salinas, classificat i delimitat. No obstant això, l'actuació prevista se situa al nord-oest de l'assegador esmentat, per la qual cosa no existiria afecció a l'assegador real sempre que es mantinga el projecte tal com apareix en la documentació esmentada».  
8é. Conselleria de Cultura i Esport, Direcció General de Patrimoni Cultural Valencià: informe emés en data 7 de febrer de 2011 de caràcter favorable a l'efecte patrimonial previst en l'article 11 de la Llei 4/1998, d'11 de juny, de la Generalitat, del Patrimoni Cultural Valencià.  
  
Consta igualment sol·licitud d'informe als municipis limítrofs a l'empara del que preveu l'article 20.2.b) de la Llei 4/1992, de 5 de 5 de juny, esmentada, a fi de concretar que l'activitat sol·licitada, per les seues característiques i l'impacte territorial, no pot emplaçar-se a sòls urbans o urbanitzables previstos pels planejaments vigents a la zona. Així, van ser sol·licitats en data 2 d'agost de 2004 informes als municipis següents: Ajuntament de Sax, Ajuntament de Salinas, Ajuntament de Cañada i Ajuntament de Biar.  
Dels citats, l'Ajuntament de Cañada va emetre un informe en data 27 d'agost de 2004, assenyalant que «el municipi de Cañada disposa actualment d'uns terrenys que van ser qualificats en el seu dia per les normes subsidiàries de planejament com a sòl urbà d'ús industrial, però aquests terrenys no mereixen la qualificació de solar pel fet de no tenir els serveis urbanístics necessaris. Posteriorment va ser aprovat un pla de reforma interior del sector sòl industrial i en l'actualitat es troba en fase de tramitació d'un programa d'actuació integrada i un projecte de reparcel·lació amb la finalitat de procedir a la completa urbanització dels terrenys».  
  
Seté   
Respecte de la discordança existent entre els paràmetres del projecte i els reflectits en l'informe de l'Ajuntament de Villena de 18 d'octubre de 2004, ha d'assenyalar-se que l'increment de superfície es produeix per l'ampliació de l'amplària del vial de connexió proposat, de manera que la superfície inicial de sòl dotacional de 23.420,28 m² passa a 26.783,74 m², i per tant la superfície de parcel·la vinculada a l'activitat passa de 85.145,39 m² a 88.508,85 m².   
  
Vuité   
La sol·licitud va ser admesa a tràmit per la Resolució de 23 de febrer de 2005, de la secretària autonòmica de Territori i Medi Ambient, després del requeriment previ de l'emissió d'informe municipal d'acord amb l'article 16 de la Llei 4/1992, de 5 de juny, esmentada.   
L'expedient ha sigut objecte del tràmit d'informació pública i convocatòria d'iniciatives alternatives a la desencadenant del procediment per un termini de 20 dies mitjançant anunci publicat en el Diari Oficial de la Comunitat Valenciana número 4980, de data 7 d'abril de 2005.  
  
Durant el període indicat de 20 dies no es van presentar al·legacions ni iniciatives alternatives, segons certificat que s'incorpora a l'expedient.  
  
Nové   
En data 6 de juny de 2011, el Servei Territorial d'Urbanisme d'Alacant va emetre un informe en relació amb aquesta declaració d'interés comunitari, amb les condicions imposades en els distints informes sectorials emesos durant la tramitació de l'expedient, que seran assumides pel promotor.  
  
Deu   
En data 7 de juliol de 2011, el Servei de Coordinació Territorial de la Direcció General d'Urbanisme, sobre la base en les dades aportades en l'informe remés pel Servei Territorial, va emetre un informe en relació amb les seues competències de supervisió i coordinació, a fi de determinar els criteris i les directrius de política urbanística i de sòl.   
  
  
Fonaments de dret  
  
Primer  
Aquest expedient s'ha de resoldre d'acord amb el que estableixen els articles 8.2 i 20 de la Llei 4/1992, de 5 de juny, de la Generalitat, sobre Sòl No Urbanitzable, i d'acord amb el Pla General d'Ordenació Urbana del municipi de Villena aprovat per la Comissió Territorial d'Urbanisme el 16 d'octubre de 1992, i això pel fet que, de conformitat amb la disposició transitòria tercera, paràgraf 2, de la Llei 10/2004, de 9 de desembre, de la Generalitat, del Sòl No Urbanitzable, «els procediments ja iniciats en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor d'aquesta llei, es conclouran d'acord amb el que disposa la legislació anterior».  
  
Segon   
En efecte, de conformitat amb l'article 20 de la Llei 4/1992, de 5 de juny, esmentada, les edificacions i les instal·lacions destinades a activitats industrials, terciàries o de serveis que, entre altres, requerisquen l'ocupació d'una superfície major de quatre hectàrees, tinguen més de vuit mil metres quadrats de construcció o requerisquen l'execució d'accessos propis amb més de mil metres lineals de desenvolupament, queden excloses dels supòsits regulats en els articles 18 i 19.  
Així mateix, la realització d'aquestes actuacions integrals requereix el compliment de les condicions establides en el precepte esmentat:  
  
«a) Que per les característiques i l'impacte territorial no puguen emplaçar-se als sòls urbans, urbanitzables o aptes per a la urbanització previstos pels planejaments vigents en els municipis de la zona.  
b) Que queden suficientment i adequadament resolts, a càrrec de l'actuació, la totalitat dels serveis requerits per al seu establiment i funcionament, sense que es produïsca una sobrecàrrega de demanda en les infraestructures i els serveis generals.  
c) Que s'assumisca l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no podran ser inferiors a les legals pròpies del sòl urbanitzable programat».  
  
A la vista del que s'ha exposat, i atés que la sol·licitud formulada compleix el que estableix la llei per a la tramitació extraordinària d'aquestes activitats, cal concebre-la com una actuació integral, per la qual cosa ha de tramitar-se de conformitat amb el que preceptuen els articles 16 i 20 de la Llei 4/1992, de 5 de juny, esmentada.  
  
Tercer   
D'altra banda, i pel que fa al compliment del planejament municipal vigent, la relació entre els paràmetres previstos en la normativa urbanística aplicable i els proposats en el projecte tècnic presentat s'ha reflectit en la taula continguda en l'antecedent de fet cinqué, i es conclou la compatibilitat de la proposta amb el planejament municipal.  
  
  
Quart   
Respecte del procediment, en aquest cas s'han observat les prescripcions legals que exigeix la Llei 4/1992, de 5 de juny, esmentada. Així mateix, la documentació de l'expedient està completa en els termes requerits per l'article 20, punt 2, de la referida Llei 4/1992, de 5 de juny, i la legislació d'impacte ambiental.  
  
Cinqué  
Dels informes emesos durant la instrucció de l'expedient, en particular dels emesos per l'Ajuntament de Villena i per la Conselleria d'Indústria, Comerç i Turisme, s'ha de concloure que està justificat que l'activitat no pot emplaçar-se als sòls urbans, urbanitzables o aptes per a la urbanització previstos pels planejaments vigents als municipis de la zona.   
  
Sisé   
Segons l'article 20.1 de la Llei 4/1992, de 5 de juny, de la Generalitat, sobre Sòl No Urbanitzable, aquestes actuacions estaran exemptes de la limitació en el termini de vigència de l'atribució de l'ús i aprofitament, com també del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai no poden ser inferiors a les legals pròpies del sòl urbanitzable programat. A la vista de l'acord adoptat pel Ple de l'Ajuntament de Villena en sessió de 18 d'octubre de 2004, s'estableixen les cessions següents:  
a) Sòl dotacional: 26.783,74 m².   
b) Cessió d'una superfície de terreny de 6.172,5 m².  
L'execució de les actuacions integrals requerirà, sempre amb caràcter previ a l'inici, la formalització a favor del municipi i, si és el cas, de l'administració de la Generalitat, de les cessions de terrenys a què s'haja compromés el promotor i l'obtenció de la llicència o les llicències urbanístiques necessàries sobre la base dels corresponents projectes tècnics.  
  
Seté  
Respecte dels condicionants continguts en la declaració d'impacte ambiental de data 9 de juny de 2006, els quals s'han transcrit en l'antecedent de fet sisé, ha d'indicar-se el següent:  
- Respecte del condicionant 1, consta l'emissió d'informe de la Direcció General de Patrimoni Cultural Valencià de data 7 de febrer de 2011.  
- Respecte del condicionant 2, consta l'emissió d'informes favorables de la Diputació Provincial d'Alacant de data 21 de gener de 2005 i de l'Oficina del Pla de Carreteres de la Conselleria d'Infraestructures i Transports de data 28 de setembre de 2004.  
- Respecte del condicionant 3, consta l'emissió d'informe favorable de data 21 de juny de 2010 del Servei Territorial de Medi Ambient d'Alacant.  
- Respecte dels condicionants 4 a 12, el seu compliment forma part de les obligacions a què es condiciona i vincula l'adjudicació.  
  
Vuité   
S'aporta documentació acreditativa de la titularitat dels terrenys, com també els compromisos exigits per l'article 20.1.c) de la Llei 4/1992, de 5 de juny, esmentada, en el qual s'assumeix l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat.  
Propietat: Las Tiesas, SL. CIF: B-53052411.   
Referència cadastral: partida La Puentecilla, polígon 16, parcel·la 122.  
  
Nové   
De conformitat amb el que disposa l'article 20.2 de la Llei 4/1992, de 5 de juny, esmentada, la realització de les actuacions integrals requerirà que se seleccione en competència amb altres alternatives que es formulen i que se n'aprove l'ordenació per acord del Consell. Correspon a la consellera d'Infraestructures, Territori i Medi Ambient elevar-lo al Consell, en aplicació del que disposa l'article 3.3, en connexió amb l'article 2.11 del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 30 de setembre, del Consell.   
  
  
Deu   
El Consell és l'òrgan competent per a la resolució de l'expedient, amb la consegüent aprovació i definició del corresponent ús, per raó del que disposa l'article 20 de la Llei 4/1992, de 5 de juny, de la Generalitat, sobre Sòl No Urbanitzable, a proposta de la consellera d'Infraestructures, Territori i Medi Ambient, segons article 3.2 del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 30 de setembre, del Consell.  
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i la resta de disposicions de general i pertinent aplicació, a proposta de la consellera d'Infraestructures, Territori i Medi Ambient, el Consell,   
  
  
ACORDA  
  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Las Tiesas, SL, d'una actuació integral consistent en instal·lació d'una nau per a emmagatzemament de matèries primeres per a la realització de pisos de formigó i aparcament amb taller de vehicles de la pròpia empresa en la partida La Puentecilla, parcel·la 122 del polígon 16, al municipi de Villena, que afecta una superfície de 88.508,85 m², com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
  
  
Segon  
Adjudicar la referida actuació integral d'interés comunitari a la mercantil Las Tiesas, SL, a qui se li atorga la legitimació necessària, a l'efecte de l'article 20 de la Llei 4/1992, de 5 de juny, esmentada, per a promoure l'establiment de la referida instal·lació, que ha d'executar-la d'acord amb les determinacions del projecte presentat i observant les condicions següents:  
1) El promotor ha de fer efectives a favor de l'Ajuntament de Villena les cessions següents:  
- Cessió de sòl dotacional de 26.783,74 m².   
- Cessió d'una superfície de terreny de 6.172,5 m².  
2) Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, que quedaran afectats -a favor de l'Ajuntament- per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
En particular, han de complir-se les condicions establides en els informes emesos durant la instrucció, que es transcriuen a continuació:  
  
- Conselleria d'Infraestructures i Transport, Direcció General d'Obres Públiques, Divisió de Carreteres: informe emés en data 28 de setembre de 2004 amb caràcter favorable a l'actuació projectada, assumint el compromís del sol·licitant "d'executar al seu cost un vial de 6 metres d'amplària mínima des de la seua parcel·la fins a la connexió amb la glorieta del polígon El Rubial».  
- Diputació Provincial d'Alacant, Àrea d'Infraestructures, Departament d'Obres Públiques: informe emés en data 21 de gener de 2005, amb el tenor literal següent:  
«1. Aquesta DIC afecta la carretera, de titularitat d'aquesta Diputació d'Alacant, CV-813 Villena a la CV-836 al Pinós, aproximadament entre els PK 1+450 al PK 1+550.  
2. En l'actualitat no hi ha pla o projecte d'ampliació, millora, variant o semblant previst en aquest tram de carretera.  
3. Segons la documentació presentada, es desprén que és respectada la zona de protecció de la CV-813, segons el que preveu la vigent Llei de Carreteres de la Comunitat Valenciana.  
4. L'accés al sòl industrial desenvolupat es realitzarà directament des de la carretera CV-81 Villena a Yecla, i no s'hi permet la realització d'accés directe i immediat a la CV-813.  
5. Qualsevol instal·lació de serveis, aigua potable, telefonia, línies elèctriques, enllumenat o altres actuacions que afecten la via provincial o la zona de protecció d'aquesta, com també les mateixes obres d'accés, ha de ser motiu de petició perquè s'autoritze expressament en el seu moment».  
- Ministeri de Medi Ambient, Confederació Hidrogràfica del Xúquer: informe emés en data 4 d'octubre de 2007 sobre els aspectes següents:  
a) Afecció al domini públic hidràulic i incidència en el règim de corrents. Sobre aquest aspecte, es conclou que «de l'anàlisi de l'àmbit d'actuació es dedueix que no resulta afectat cap llit públic». No obstant això, es detallen les consideracions següents: «El document de declaració d'interés comunitari preveu les solucions següents per al tractament d'aigua residual i el posterior aprofitament:  
  
- Els abocaments es realitzaran a la xarxa de sanejament prevista, per al posterior tractament en depuradora, i queden prohibits els abocaments a pous cecs.  
- Els efluents es reutilitzaran posteriorment per a reg de les zones verdes previstes.  
- Els sobrants i excessos del reg s'abocaran a la séquia del Rey.  
  
A aquest respecte, es fan les consideracions següents:  
- L'abocament d'aigües residuals requereix autorització administrativa prèvia de l'organisme de conca competent (article 100 del Text Refós de la Llei d'Aigües).  
- El procediment que s'ha de seguir per a disposar dels efluents d'EDAR necessaris és el següent: en primer lloc, s'ha de tenir l'autorització per a abocament de l'efluent de la depuradora; posteriorment, s'ha de tramitar l'autorització o concessió per a l'aprofitament d'aquest efluent segons siguen les circumstàncies:  
· Si el titular de l'autorització d'abocament i el sol·licitant de la reutilització coincideixen, únicament caldrà sol·licitar l'autorització d'ús, tenint en compte la qualitat exigida a l'efluent perquè siga apte per a l'ús de reg.  
· Si pel contrari, el sol·licitant de la reutilització és diferent del titular de l'autorització d'abocament, ha de sol·licitar-se la concessió per a aprofitament de l'efluent.  
- Es recorda que, prèviament a l'actuació, s'ha d'obtenir autorització administrativa per a l'abocament d'aigües pluvials a llits públics (article 9 del Reglament de Domini Públic Hidràulic, RD 849/1986)».  
  
- Conselleria de Medi Ambient, Aigua, Urbanisme i Habitatge, Direcció General de Gestió del Medi Natural: declaració d'impacte ambiental emesa en data 9 de juny de 2006 (DOCV 5748, de 23 d'abril de 2008), per raó de la qual s'estima acceptable el projecte a l'efecte ambiental, la qual en supedita l'execució a compliment dels condicionants següents:  
«1. En compliment de l'article 11 de la Llei 4/1998, d'11 de juny, de la Generalitat, del Patrimoni Cultural Valencià, i especialment davant de l'absència d'informació que justifique o no la possible presència de restes arqueològiques en l'entorn de l'actuació, ha d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així haurà d'entendre's també aquesta declaració d'impacte ambiental.  
  
2. S'ha d'atendre a les limitacions dels usos del sòl i activitats a les zones contigües a les carreteres CV-813, com també a la servitud, afecció i línia de limitació a l'edificació, que s'estableixen en la Llei 6/1991, de 27 de març, de la Generalitat, de Carreteres de la Comunitat Valenciana.  
3. S'ha de presentar l'informe favorable dels Serveis Territorials de Medi Ambient d'Alacant de la Conselleria de Territori i Habitatge relatiu al tractament del camí ramader assegador del Camino de San Bartolomé i de la Via Augusta Camino de las Virtudes, afectades per l'actuació.  
Aquelles consideracions que es desprenguen d'aquest informe seran considerades com a pròpies d'aquesta declaració.  
En el cas que aquest informe resulte desfavorable, així haurà d'entendre's també aquesta declaració d'impacte ambiental.  
  
4. S'optarà per la reutilització de la terra vegetal retirada amb motiu dels moviments de terra realitzats, siga a la zona verda del nou dotacional, siga per a altres usos externs al projecte. S'hauran de definir el lloc i les condicions a fi de garantir que la terra no perda les condicions d'humitat i les característiques edàfiques.  
  
5. Tots els residus generats durant el funcionament i el manteniment de l'activitat, amb independència de la seua naturalesa, han de ser adequadament emmagatzemats, etiquetats i entregats a gestor autoritzat, segons la Llei 10/2000, de 12 de desembre, de Residus.  
6. El promotor haurà de resoldre el sanejament i depuració generats per l'actuació. S'haurà de disposar de la preceptiva autorització d'abocament d'aigües residuals a l'autoritat municipal o, si és el cas, a l'entitat de sanejament. Les aigües residuals abocades hauran de complir els paràmetres establits. A fi de comprovar el compliment d'aquests paràmetres, s'haurà de realitzar, almenys, una analítica anual de les aigües abocades.  
7. Per a l'emmagatzemament de residus líquids o que per l'alt contingut líquid puguen generar abocaments, s'ha de disposar de cubetes o sistemes de recollida que garantisquen el confinament dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran o el 10% del total (la major de les dues quantitats). Les cubetes i els sistemes de recollida de vessaments han de ser individuals per a cada tipus de residus la mescla dels quals, en cas de vessament, comporte un augment de la perillositat o en dificulte la gestió.  
8. L'emmagatzemament i trasbals de combustibles es durà a terme a través d'unitats i equips normalitzats per a aquesta comesa.  
9. Haurà de disposar, per a la zona d'emmagatzemament i reparació de vehicles i maquinàries, d'arquetes i sistemes de recollida de residus els quals hauran de ser cecs i estar impermeabilitzats. El residu retingut en les arquetes serà arreplegat i emmagatzemat fins a la recollida periòdica per un gestor autoritzat. La neteja de la solera de la nau s'ha d'efectuar mitjançant una agranada humida, no mai per neteja amb aplicació d'aigua abundant.  
10. S'ha de disposar de l'adequada quantitat d'absorbent no inflamable per a resoldre els possibles vessaments accidentals produïts durant el trasbals de residus líquids, etc. L'absorbent contaminat es gestionarà segons la naturalesa del vessament.  
11. L'empresa ha d'elaborar un pla de vigilància ambiental que continga els aspectes següents:  
- Mantenir l'estat impermeable del paviment de la parcel·la.  
- Controlar el material rebut davant de la possibilitat de trobar-se residus perillosos i donar-los la gestió adequada mitjançant empreses autoritzades; igualment s'han de gestionar aquells residus perillosos que l'activitat genere.   
- Seguiment i control dels efluents i fangs de les arquetes, realitzant la gestió d'eliminació adequada en funció de la caracterització d'aquests residus.  
- Es realitzaran les tasques de jardineria pertinents (regs, aplicació d'adobs, substitució dels exemplars secs...) per a mantenir en bon estat la zona enjardinada proposada.  
12. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser immediatament comunicades a la Conselleria de Territori i Habitatge, Direcció General de Gestió del Medi Natural, qui establirà si és procedent l'aplicació de noves mesures correctores» (actualment Conselleria d'Infraestructures, Territori i Medi Ambient, Direcció General del Medi Natural).  
- Conselleria de Medi Ambient, Aigua, Urbanisme i Habitatge, Servei Territorial de Medi Ambient d'Alacant: informe emés en data 21 de juny de 2010, en el qual s'assenyala el següent:  
«Les instal·lacions que es pretenen realitzar s'ubiquen a la parcel·la cadastral núm. 122 del polígon 16 del municipi de Villena, parcel·la que té una superfície cadastral d'aproximadament 14 ha, de les quals 8,5 ha seran les destinades a les actuacions previstes que recull la documentació que s'aporta.  
Es comprova que la parcel·la esmentada confronta en l'extrem sud-oest amb el camí ramader assegador Real de Almansa al Collado de Salinas, classificat i delimitat. No obstant això, l'actuació prevista se situa al nord-oest del camí indicat, per la qual cosa no hi hauria afecció a l'assegador real esmentat sempre que es mantinga el projecte tal com apareix en la documentació esmentada».  
3) L'acord d'adjudicació caducarà si en el termini d'un any, comptador des de la notificació o publicació en el Diari Oficial de la Comunitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució de la consellera d'Infraestructures, Territori i Medi Ambient. L'eventual declaració de caducitat de l'adjudicació l'emetrà, arribat el cas, la consellera d'Infraestructures, Territori i Medi Ambient, a qui aquest acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament de Villena. Aquesta declaració, si es produira, determinaria la suspensió temporal de la declaració d'interés comunitari d'aquesta actuació integral, fins que es resolga una nova adjudicació sobre aquesta o la suspensió definitiva.  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.  
4) Obtenir autorització del Consell per a qualsevol canvi que afecte la titularitat de la promoció objecte d'aquesta actuació integral.  
  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'este acord en el Diari Oficial de la Comunitat Valenciana, d'acord amb el que estableix els articles 116.1 i 117.1 de la Llei de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
  
València, 11 de novembre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA